Antonio Cassano

Antonio Cassano (s. 12. heinäkuuta 1982 Bari, Italia) on pelaajauransa jo lopettanut italialainen jalkapalloilija, pelipaikaltaan hyökkääjä. Aiemmin hän on edustanut italialaisseuroja Baria, Romaa, Sampdoriaa, Milania, Inter Milania ja Parmaa, sekä  espanjalaista Real Madridia.

 Ura 
 Seurajoukkueet 

Cassano kasvoi Barin vanhassakaupungissa Barivecchiassa ja aloitti jalkapalloilun kaupungin kaduilla, jossa paikallisseura AS Barin kykyjenetsijä hänet huomasi. Edustusjoukkue- ja Serie A -debyyttinsä Barissa Cassano teki 17-vuotiaana Lecceä vastaan joulukuussa 1999 ja jo toisessa ottelussaan Interiä vastaan hän teki maalin. Barissa hän pelasi aina vuoteen 2001 asti, jolloin lukuisista suurseurojen tarjouksista Cassano valitsi Roman. Hän kertoi valinneensa Roman, koska hänen idolinsa Francesco Totti pelasi kyseisessä joukkueessa. Nuoresta iästään huolimatta Cassano oli kehittynyt hyökkäävänä keskikenttäpelaajana. Romassa hän todisti omaavansa loistavan tekniikan ja pystyi myös tekemään maaleja. Parhaimmillaan Cassano teki 14 maalia kaudella 2003–2004. Roman maksama hinta Cassanosta oli myös samalla Italian historian kallein alle 20-vuotiaasta maksettu summa.

Tammikuussa 2006 Cassano siirtyi espanjalaiseen Real Madridiin, jossa ei kuitenkaan onnistunut saamaan juurikaan peliaikaa. Kesällä 2007 hän siirtyi vuoden lainasopimuksella kotimaahansa genovalaisen Sampdorian riveihin. Kausi oli Cassanolle menestys loukkaantumisista ja viiden ottelun pelikiellosta huolimatta, ja kesällä 2008 siirrosta tuli pysyvä, kun pelaaja ja seura tekivät vuoteen 2013 ulottuvan sopimuksen.Antonio Cassano è tutto della Sampdoria UC Sampdoria. Viitattu 30.5.2008. Rahaa siirrossa ei liikkunut, mutta Real Madrid saa 5–7 miljoonan euron korvauksen mikäli Cassano siirtyy lähivuosina toiseen seuraan.Cassano signs on at Sampdoria UEFA. Viitattu 30.5.2008.

Seuraavaksi kaudeksi 2008–2009 hänet valittiin joukkueen varakapteeniksi. Hänen kautensa sujui kokonaisuudeltaan hyvin ja erityisesti tammikuussa siirtoikkunan aikana hankitun Giampaolo Pazzinin kanssa Cassanon yhteispeli sujui loistokkaasti ja heitä verrattiin muun muassa takavuosien Gianluca Viallin ja Roberto Mancinin muodostomaan hyökkäysduoon.Garrone: "Cassano e Pazzini come Mancini e Vialli" Sampdoria News. Viitattu 21.12.2010.  Hän pelasi kauden aikana lopulta 35 sarjaottelua ja teki niissä 12 maalia.

Cassano ajautui Sampdorian seurajohdon kanssa riitoihin arvosteltuaan tätä avoimesti ja lopulta seura päätti hyllyttää hänet lokakuussa 2010.Cassano set for Samp exit after president row?  ESPN Soccernet. Viitattu 21.12.2010.  Milanin puheenjohtaja Silvio Berlusconi ilmoitti milanolaisseuran hankkivan Cassanon riveihinsä tammikuun 2011 siirtoikkunan aikana.Silvio Berlusconi Confirms Milan Will Sign Sampdoria Striker Antonio Cassano Goal. Viitattu 21.12.2010. 
22. elokuuta 2012 Cassano siirtyi Milanista paikallisvastustaja Internazionaleen. Kuitenkin jo kauden jälkeen hän jatkoi matkaansa Milanosta Parmaan. Parmassa kului kaksi kautta, jonka jälkeen hän teki kolmannen paluun Sampdoriaan. Hän teki Sampdorian kanssa kahden kauden sopimuksen, kausiksi 15-17, mutta kesken kauden 16-17 hänet hyllytettiin nuorempien pelaajien tieltä ja hän purki sopimuksensa. 

Hän koitti vielä paluuta tehdessään try-out sopimuksen Hellas Veronan kanssa 2017, mutta ilmoitti jo ennen kauden alkua menettäneensä palon jalkapalloon ja purkavansa sopimuksensa. Vielä 2018 hän oli lähdössä Serie C:n Virtus Entellaan, mutta muutaman päivän jälkeen ilmoittikin lopettavansa.

 Maajoukkue 

Cassano teki debyyttinsä Italian maajoukkueessa vuonna 2003 Puolaa vastaan, jossa hän myös teki samalla ensimmäisen maalinsa. Hän kuului Italian joukkueeseen vuoden 2004 EM-karsinnoissa, jossa hän pelasi kaikissa kolmessa alkulohkon ottelussa ja teki kaksi maalia. Cassano pelasi kesän 2008 EM-lopputurnauksessaItaly  UEFA Euro 2008. Viitattu 30.5.2008. sekä kesän 2012 EM-lopputurnauksessa. Cassanon maajoukkueura päättyi vuoden 2014 MM-kisoihin. Ensimmäisessä ja ainoassa MM-lopputurnauksessaan Cassano tuli kahdessa ottelussa vaihdosta kentälle, kun Italia jäi turnauksessa alkulohkoon. Kaiken kaikkiaan hän pelasi 39 maaottelua ja teki niissä kymmenen maalia.

 Muuta 

Cassano tunnettiin kuumaverisenä ja tunteikkaana ongelmapelaajana, joka olisi taitojensa puolesta voinut olla hyvinkin yksi nykyjalkapallon suurimmista tähdistä, mutta joka pilasi loistomahdollisuutensa riitoihin. Hän on joutunut suhteellisen lyhyellä urallaan jo monesti riitoihin seurajohdon kanssa kuten kävi niin Romassa, Real Madridissa, ja Sampdoriassa.

Monet muistavat Cassanon itkukohtauksen kaudella 2007–2008 ottelussa Fiorentinaa vastaan. Tilanne käynnistyi, kun erotuomari näytti Cassanolle keltaista korttia hänen huudeltuaan jotain linjatuomarille. Varoitus tiesi Cassanolle pelikieltoa Sampdorian seuraavasta ottelusta Romaa, Cassanon entistä seuraa, vastaan. Cassano oli luonnehtinut Roma-ottelua elämänsä tärkeimmäksi peliksi ja kun hän näki keltaisen kortin, meni hän ikään kuin šokkiin, alkoi itkeä ja hakkasi nurmea.

 Tilastoja 
SeuraKausiSarjaMaan CupEuroopan CupYhteensäOttelutMaalitSyötötOttelutMaalitSyötötOttelutMaalitSyötötOttelutMaalitSyötötAS Bari 1999/2000213000000021302000/200127300001002830 Yhteensä  48  6  0  0  0  0  1  0  0  49  6  0AS Roma2001/2002225050031030602002/200327905101140431402003/200433141000640391812004/20053190810310421102005/2006521000210731 Yhteensä  118  39  2  16  3  0  30  10  0  164  72  2Real Madrid 2005/2006121041010017202006/20077101104001220 Total  19  2  0  5  2  0  5  0  0  29  4  0Sampdoria2007/200822100100200301002008/200935122410620451522009/20103297120000331172010/20117420005101252 Total  96  35  11  7  3  0  12  3  0  115  41  11AC Milan 2010/2011174740200021492011/201214390003101649 Yhteensä 3171640231038818 Yhteensä 312892933824714040211131

 Lähteet 

 Aiheesta muualla 

 Antonio Cassanon esittely Sampdorian sivustolla 

Luokka:Italialaiset jalkapalloilijat
Luokka:Vuonna 1982 syntyneet
Luokka:Elävät henkilöt